recursal/SuperWikiNEXT-32B huggingface dataset:
एक माँडणा चित्र
**मांडणा**, राजस्थान, हरियाणा, ब्रज, मालवा, निमाड़ आदि क्षेत्रों की एक प्राचीन भूमि-भीत अलंकरण की समृद्ध लोककला चित्रकला विधा है। 
'मांडणे' का अर्थ है मांडना, यानी चित्र बनाना। इसका एक अन्‍य तात्पर्य है, घर-पूरा भरना। घर पूरा भरने का अर्थ है, घर में अन्न, धन, धान्य, वैभव, सुख, शांति, ऐश्वर्यादि किसी भी वस्तु की कमी न हो। घर में कोई शुभावसर आए, माङ्गलिक कार्य हो, व्रत-त्योहार हो तब मांडणे मांडे जाते है। परन्तु केवल ये मांडणे विशेष पर्वादि पर्यन्त सीमित नहीं, इन्हें गृह, द्वार, भीत, चौखट, आदि सज्जा हेतु मांडणे मांडे जाते हैं। एक किवदन्ती के अनुसार, जब लक्ष्मण कुटिया से श्री राम की आवाज के पीछे जाने लगे, तब सीता माता की रक्षा हेतु लक्ष्मण रेखा खींची। यहीं से मांडणे का प्रारम्भ हुआ। राजस्‍थान के ग्रामीण क्षेत्रों में कच्‍चे घरों के आंगन में गोबर से लीपकर खड़ी से मांडणे बनाने की प्रथा बहुत पुरानी है। 

माँगलिक भिति चित्रकारी माँडना को घर-बार की रक्षा करने, अपने घर में देवी - देवताओं का स्वागत करने तथा त्यौहारों के अवसर पर उसे मनाने के उद्देश्य से बनाया जाता है। राजस्थान के सवाई माधोपुर क्षेत्र में गाँव की महिलाओं में बिलकुल सही अनुपात एवं शुद्धता से डिजाइन बनाने की स्वाभाविक क्षमता हैं। मीणा जनजाति की महिलाएँ इसमें विशेष रूप से दक्ष हैं।

मांडणा चित्रण बनाने क लिए राजस्थानी महिलाएं फर्श पर कुछ बिन्दुओं के निशान बनाती हैं जिन्हें तपकिस कहा जाता है। फिर इन तपकिस को रेखाओं से जोड़ कर एक रेखाचित्र बनाया जाता है। इस प्रकार प्रत्येक मांडणा चित्रकारी के साथ एक रेखाचित्र सम्बद्ध है जो उसके चित्रण में अत्यंत सहायक होता है।

मांडणें गेरू (लाल मिट्टी), चूना अथवा खड़िया (सफेद/धौळी मिट्टी) से बनते है, यही इसके मुख्य घटक है। ब्रश बनाने हेतु कई विधियाँ हैं। नीम, बबूल, आम की दातुन को तोड़ उसके सिरे को पत्थर से कुचलते है, इससे उसका सिरा ब्रश जैसा काम देती है। दूसरी विधि में, सींक, छोटी लकड़ी के सिरे पर थोड़ी सी लोगड़/कपास अर्थात रुई लपेटी जाती है, फिर उसे धागे से बांध दिया जाता है कही खुल न जाए। तीसरी विधि में, कपड़े के टुकड़े के को गेरू या ख‍ड़ी में भीगा कर सीधे बनाया जाता है। यह थोड़ा कठिन है, इसमें टिसू पेपर भी ले सकते है।

विशेषताएँ
---------

मांडनों में प्रायः गणितीय ज्यामिति कलाकृतियों से बनाया जाता है। गोल, षट्कोण, अष्टकोण, बेलनाकार, त्रिभुज, आयात, समानतर, असमान्तर आदि आकारों द्वारा बना उनमें भर्ती भरी जाती है। मांडणा घर में शुभता, ऐश्वर्य, हर्ष, पुण्य, लाभ, समृद्धि का प्रतीक माना गया। इसे बनाने से माँ लक्ष्मी का वास घर में सदैव बना रहता है।
मांडणा कला पूर्णतया प्राकृतिक है। सभी रंगों को प्रकृति से प्राप्त किया जाता है। मांडणे, रंगोली से कहीं अधिक लंबे चलते हैं, इनपर आसानी से झाड़ू लगाई जा सकती है। ये मांडणे पर जल्दी सुख जाते है, जिससे बिगड़ने का भय समाप्त हो जाता है, और अधिक समय तक टिका रहता है। मांडणे शुभ कार्यों के साथ साथ, देव-पितृ कार्यों, तंत्र-मंत्र क्रियाओं, व्रत-बडुलों आदि पर भी बनाए जाते हैं।

सन्दर्भ
-------

1. ↑  Chaitanya, Krishna (1994). *A history of Indian painting* (1 publ. संस्करण). New Delhi: Abhinav Publ. पृ॰ 73. आई॰ऍस॰बी॰ऍन॰ 9788170173106.
**जाँ फ़ांस्वा शाँपोलियों** (Jean-François Champollion ; 23 दिसम्बर 1790 - 4 मार्च 1832),एक फ्रान्सीसी विद्वान, भाषाविद थे जिन्होने मिस्री चित्रलिपि को पढने में सफलता पायी। वे मिस्री पुरातत्व के संस्थापक के रूप में प्रख्यात हैं। मिस्री लिपि की कुंजी 'राज़ेता स्टोन' को पढ़ने का श्रेय टॉमस यंग के साथ इनको ही है।

जाँ फ़ांस्वा शाँपोलियों ने सोलह वर्ष की उम्र में ग्रीनोब्ल की अकादमी के सम्मुख एक लेख पढ़ा जिसमें कोप्ती मिस्र की प्राचीन भाषा स्वीकार की गई थी। इस लेख ने लोगों का ध्यान मिस्री विद्या की ओर आकृष्ट किया। वस्तुतः इससे मिस्री पुरातत्व का वैज्ञानिक अध्ययन प्रारम्भ होता है। शीघ्र ही वे पेरिस जा पहुँचे जहाँ ग्रीनोब्ल की एक साहित्यिक संस्था द्वारा १८०९ ई. में इतिहास के प्राध्यापक पद पर नियुक्त होकर सम्मानित हुए। इन्होंने मिस्री चित्रलेख (hieroglyphs) की कुंजी १८२१ में प्रस्तुत की। १८२४ में चार्ल्स १०वें की आज्ञा से इटली के संग्रहालयों में संगृहीत मिस्री पुरावशेषों के अध्ययनार्थ इन्हें जाना पड़ा। वहाँ से लौटने पर लूब्र के मिस्री संग्रहालय के ये डायरेक्टर बने। १८२८ में मिस्र के पुरावशेषों का वैज्ञानिक अध्ययन करने का भार इन्हें सौंपा गया। १८३१ में कालेज द फ्रांस में मिस्र के पुरातत्व प्रोफेसर पद पर नियुक्त हुए और मृत्यु के पूर्व तक मिस्री खोजों के निष्कर्षों को प्रकाशित करने में व्यस्त रहे।

सन्दर्भ
-------
**डॉ सुधांशु त्रिवेदी** एक भारतीय राजनेता हैं। वे वर्तमान में भारतीय जनता पार्टी के राष्ट्रीय प्रवक्ता एवं राज्यसभा के सदस्य हैं। इनकी पहचान विचारक, विश्लेषक और राजनीतिक सलाहकार के तौर पर भी होती है। ये देश की राष्ट्रीय नीति, राजनीतिक, सामाजिक मुद्दों और विशेष रूप से भाजपा के वैचारिक पहलुओं पर बेबाकी से राय रखते हैं। अक्टूबर 2019 में डॉ त्रिवेदी राज्यसभा सीट के लिये उत्तरप्रदेश से निर्विरोध निर्वाचित घोषित हुए। उनके खिलाफ विरोधी दलों से भी किसी ने नामांकन नहीं किया था।

डॉ सुधांशु त्रिवेदी का जन्म लखनऊ में हुआ था। उन्होंने इंजीनियरिंग की डिग्री लेने के बाद यांत्रिक इंजीनियरिंग से पीएचडी किया। वे राजनीति में छोटी उम्र में आने वाले नेता के तौर पर जाने जाते हैं। उनके बारे में कहा जाता है कि वो सबसे कम उम्र में उत्तर प्रदेश के मुख्यमंत्री के सूचना सलाहकार बने थे। इतना ही नहीं, 35 वर्ष की उम्र में किसी राष्ट्रीय राजनैतिक दल के अध्यक्ष का राजनैतिक सलाहकार बनाया गया था।

वर्ष 2014 के आम चुनाव में सुधांशु त्रिवेदी की महत्वपूर्ण भूमिका बताई जाती है। इस चुनाव के दौरान वे मीडिया और कम्युनिकेशन की मुख्य टीम का हिस्सा थे। टीम में रहते हुए उन्होंने सुषमा स्वराज, अरुण जेटली और अमित शाह के लिए प्रचार किया। वर्ष 2019 के लोकसभा चुनाव में उन्हें राजस्थान का उत्तरदायित्व दिया गया था। 
श्रीमान सुधांशु त्रिवेदी जी को अगर आधुनिक गूगल कहे तो इसमें कोई अतिशयोक्ति नही होगी क्योंकि वे बहुत बुद्धिमान व हर क्षेत्र के जानकार है सरकार को उनको एक मंत्रालय देना चाहिए

सन्दर्भ
-------

1. ↑  "BJP nominates Sudhanshu Trivedi to Arun Jaitley's Rajya Sabha seat in UP". *The Indian Express*. 3 October 2019. मूल से 15 दिसंबर 2019 को पुरालेखित. अभिगमन तिथि 27 मई 2020.
2. ↑  "BJP names Sudhanshu Trivedi for Rajya Sabha By polls from Uttar Pradesh". *Times of India*. 3 October 2019. मूल से 4 अक्तूबर 2019 को पुरालेखित. अभिगमन तिथि 27 मई 2020.
3. ↑  sagarkumar.singh (2019-04-26). "मोदी के लिए तो 130 करोड़ लोग परिवार, गहलोत को सिर्फ बेटा दिखता है : सुधांशु". *Dainik Bhaskar*. मूल से 18 जुलाई 2019 को पुरालेखित. अभिगमन तिथि 2019-09-13.
4. ↑  "राज्यसभा के लिये निर्विरोध निर्वाचित हुए बीजेपी नेता सुधांशु त्रिवेदी". *www.navodayatimes.in* (hindi में). 2019-10-09. अभिगमन तिथि 2020-05-21.सीएस1 रखरखाव: नामालूम भाषा (link)
5. ↑  "उपचुनाव में भाजपा उम्मीदवार सुधांशु त्रिवेदी निर्विरोध राज्य सभा सदस्य निर्वाचित". *Amar Ujala*. मूल से 11 अक्तूबर 2019 को पुरालेखित. अभिगमन तिथि 2020-05-21.
6. ↑  "इं‍जीनियरिंग-Phd से पॉलिटिक्स तक, ऐसा रहा BJP नेता सुधांशु त्रिवेदी का सफर". *आज तक* (hindi में). अभिगमन तिथि 2022-05-27.सीएस1 रखरखाव: नामालूम भाषा (link)
वोक्कालिंगा , ***कुर्मी/क्षत्रिय***(उच्चारण ओकलालिगा) : भारत के कर्नाटक राज्य में आदि भगवान शिव में आस्था रखने वाले लोगों का एक समुदाय है। कर्नाटक में वोक्कालिंगा समुदाय समुदाय मुख्य रूप से पूर्वी मैसूर राज्य और अब दक्षिणी कर्नाटक के अन्य क्षेत्रों में पाए जाने वाले विभिन्न कृषि, पूर्व विरोधाभासी, सामाजिक समूहों को संदर्भित करता है। वे राजनीतिक और संख्यात्मक रूप से महत्वपूर्ण हिंदू समूह बनाते हैं। कर्नाटक में भगवान शिव में आस्था रखने वाले लोगों के एक अन्य समुदाय लिंगायत लोगों के मुकाबले इनकी संख्या कम है, लेकिन फिर भी ये जबर्दस्त तरीके अपनी आर्थिक और सामाजाकि और राजनैतिक छाप छोड़ते हैं। पूर्व प्रधानमंत्री एच.डी.देवगौड़ा वोक्कालिगा समुदाय से आते हैं। में 1956 के राज्य पुनर्गठन अधिनियम तक, जो पूर्ववर्ती राज्य मैसूर को बॉम्बे राज्य, हैदराबाद और कूर्ग राज्य के जिलों को शामिल करके बढ़ाया गया था। मैसूर का नाम बदलकर 1973 में कर्नाटक रखा गया, जिसके बाद लिंगायत कर्नाटक में सबसे अधिक आबादी वाला सामाजिक समूह बन गया।
= "अखिल भारतीय कुर्मी क्षत्रिय महासभा 1894" को पुनःस्थापित किया 1910ई मिर्जापुर उतर प्रदेश में हुआ था जिसमें वोक्कालिग का सम्बन्ध अखिल भारतीय कुर्मी क्षत्रिय महासभा 1910ई से जुडे़ और जब वो कुर्मी वोक्कालिगा किसान क्षत्रिय समाज बना था
दुर्योधन की सभा में कृष्ण और सात्यकि
**सात्यकि** महाभारत में एक वीर जो यादवों का सेनापति थे। सत्यकि यादवों के एक कुल का राजकुमार, वासुदेव कृष्ण का अभिन्न मित्र एवं महाभारत के समय पाण्डवों की ओर से लडने वाला एक योद्धा था। वह उन चंद लोंगों में से था जो कि महाभारत के बाद जीवित बच गए थे।

सात्यकि, शिनि का पुत्र जिसको 'दारुक', 'युयुधान' तथा 'शैनेय' भी कहते हैं। द्वारिका में श्रीकृष्ण की सेना के एक अधिकारी सत्यक के पुत्र होने से इसका नाम सात्यकि पड़ा। इसने अर्जुन से धनुर्विद्या सीखी थी और महाभारत के समय श्रीकृष्ण की पूरी सेना ने कौरवों की तरफ से युद्ध किया परंतु गुरु अर्जुन विरुद्ध युद्ध ना करने की प्रार्थना को श्रीकृष्ण ने स्वीकार कर सात्यकि को पांडवों की ओर से युद्ध की अनुमति दी थी। श्रीकृष्ण का सारथी और नातेदार था। पांडवों की ओर से लड़ा। इसी ने आगे चलकर कृतवर्मा का वध किया था। महाभारत युद्ध से पूर्व जब कृष्ण हस्तिनापुर कौरवों को समझाने के लिए शांति संदेश ले कर आये थें तो उस वक्त उनके साथ केवल सात्यकि ही आये थे।

सात्यकि महाभारत में अर्जुन के कारण जीवित बचा रहा, उसकी म‌त्यु बाद में यादवों के आपसी मौशल युद्ध में हुई।

सन्दर्भ
-------

1. ↑  "मुखपृष्ठ". *hi.krishnakosh.org*. मूल से 18 अगस्त 2019 को पुरालेखित. अभिगमन तिथि 24 अप्रैल 2020.
2. ↑  "मुखपृष्ठ". *hi.krishnakosh.org*. मूल से 17 अक्तूबर 2019 को पुरालेखित. अभिगमन तिथि 24 अप्रैल 2020.

बहरी कड़ी
महाभारत के अनुसार सात्यकि यदुकुल का एक प्रतापी योद्धा था ।
जब उपप्लव्या नामक नगर में पांडो अपनी अज्ञातवास अवधि समाप्त करके यही स्थान पर मंत्राणा के लिए सभी प्रतापी वीर राजाओं को न्योता दिया था आने को। जिस समारोह में अभिमन्यु और उतरा का विवाह हुआ था ।
इसी उपप्लाव्यकी बैठक में भगवान कृष्ण के बड़े भाई बलराम जी और सात्यकि का विचाराविवाद हुआ था जिसमें सात्यकि ने सीधे तौर पर कौरव पर आक्रमण करके पांड्यो को अपना राज्य पाने के लिए जोर दिया था। सात्यकि का बात का समर्थन राजा द्रुपद ने भी किया था।।
Oi (azienda) (it); Oi (fr); Oi (de); Oi (pt); Oi (ga); اوی (fa); Oi (電信) (zh); Oi (tr); Oi (ja); Oi (pt-br); Oi (nl); Oi (en); Oi (es); 오이 (ko); Oi (en); Oi (eo); Oi (vec); Oi (fi) empresa brasileña (es); ブラジルの電気通信会社 (ja); opérateur de télécommunication au Brésil (fr); شركة الاتصالات البرازيلية (fa); telecommunicatiebedrijf in Brazilië (nl); شركة برازيلية (ar); Brazilian telecommunication company (en); Telefongesellschaft in Brasilien (de); empresa de telecomunicações brasileira (pt); Brazilian telecommunication company (en); brazila firmao (eo); società di telecomunicazioni brasiliana (it); empresa de telecomunicações brasileira (pt-br) OI S.A. (it); テレマール・ノルテ・レステ, オイ (ja); Tele Norte Leste Participacoes, Oi Participacoes, OI S.A. (fr); Telemar Norte Leste S.A. OI S.A. Telemar, Telecomunicações do Maranhão, TELEMAR, TELMA (pt); Telemar, OI S.A. Oi (telecommunications) (en); Telemar, Telemar Norte Leste (de); Telemar, OI S.A. (pt-br)

**ओई** (पुर्तगाली: *Oi*) जिसका भूतपूर्व नाम **टेलेमार** था, ब्राज़ील में सबसे बड़ा फिक्स्ड टेलीफोन ऑपरेटर और चौथा मोबाइल टेलीफोन ऑपरेटर, और लातिनी अमरीका में तीसरी सबसे बड़ी दूरसंचार कंपनी भी है। इसको 1998 में स्थापित किया गया था। ये कंपनी रियो डि जेनेरो शहर में स्थित है।

सन्दर्भ
-------

1. ↑  "Oi fecha acordo de compra da Brasil Telecom por R$ 5,86 bilhões". *G1* (पुर्तगाली में). Globo. 2011-03-08. अभिगमन तिथि 2023-12-12.
2. ↑  "Oi | History". मूल से 2018-01-02 को पुरालेखित. अभिगमन तिथि 2018-01-01.

बाहरी कड़ियाँ
-------------

* आधिकारिक जालस्थल
अकलेरा बस अड्डा
**अकलेरा** (Aklera) भारत के राजस्थान राज्य के झालावाड़ ज़िले में स्थित एक नगर व नगरपालिका है।

विवरण
-----

अकलेरा एक नगर पालिका व तहसील मुख्यालय है। जिला मुख्यालय झालावाड से लगभग 55 किलोमीटर दूर है। विधानसभा क्षेत्र मनोहरथाना लगता है। [अकलेरा railway station का काम पूरा हो चुका हैं अब अकलेरा सिटी भी रेल से जुड़ चुका हैं, प्राचीनकाल में अमीर अली ठग ने इस कस्बे को बसाया था लेकिन आज यह अपना विकास कर चुका हैं और झालावाड़ जिले का दूसरा बड़ा शहर बन गया है [भीमगड माता जी]], कामखेड़ा बालाजी , काकोनी प्राचीन सभ्यता यहाँ के मुख्य पर्यटन स्थल है। अकलेरा शिक्षा के क्षेत्र में जिले में प्रथम स्थान पर है ,अकलेरा से NH 52, व NH 90 भी निकल रहा है

भौगोलिक स्थिति
--------------

जयपुर-जबलपुर राष्ट्रीय राजमार्ग (NH-52) पर स्थित है। अकलेरा 24.42° उत्तरी अक्षांश 76.57° पूर्वी देशान्तर पर स्थित है। मानक समुद्र तल से ऊचाई 309 मीटर (1013 फ़ीट) है। निकटतम कस्बे:

* पश्चिम- आमेठा
* पूर्व - ल्हास
* उत्तर - तारज
* दक्षिण - सेमली, गादिया

विभिन्न शहरों से दूरी:

* जयपुर - 400 किलोमीटर
* कोटा - 135 किलोमीटर
* भोपाल - 200 किलोमीटर
* झालावाड (जिला मुख्यालय) - 54 किलोमीटर

मौसम
----

* न्यूनतम तापमान 1° -5° से।
* अधिकतम तापमान 43° - 47° से.
* ऒसत वार्षिक वर्षा 1044.7 mm.

झालावाड़ जिले में अकलेरा तहसील शिक्षा क्षेत्र में प्रथम स्थान पर आती है और अकलेरा तहसील में छात्र/छात्रा द्वारा जिले में प्रथम स्थान पर आकर अकलेरा तहसील का नाम किया है

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**हनोतिया** (Hanotiya) भारत के मध्य प्रदेश राज्य के छिंदवाड़ा ज़िले में स्थित एक नगर व पंचायत है। यह नगर ज़िला मुख्यालय से पश्चिम में 48 कि.मी. तथा जुन्नारदेव उप-ज़िला मुख्यालय से दक्षिण में 7 कि.मी की दूरी पर स्थित हैं।

विवरण
-----

हनोतिया टाकिया नदी के तट के निकट बसा है जो छिंदवाड़ा ज़िला के सतपुड़ा की पहाड़ियों और वादियों से निकलकर बहती हुई कन्हान नदी में जा गिरती हैं।

शिक्षण संस्थान
--------------

* शासकीय उच्चतर माध्यमिक विद्यालय हनोतिया, जुन्नारदेव

यातायात व परिवहन
----------------

### सड़क मार्ग परिवहन

हनोतिया देश के अन्य हिस्सों से सड़क मार्ग से अच्छी तरह से टैक्सी तथा ऑटो की निरंतर सेवाओं से जुड़ा हुआ है।
हनोतिया, जुन्नारदेव से 7 कि.मी. तथा छिंदवाड़ा से 48 कि.मी. की दूरी पर है। हालांकि कोई भी राष्ट्रीय राजमार्ग शहर से नहीं गुजरता है लेकिन ये राजकीय राजमार्गों के जाल से भोपाल (242 कि.मी) नागपुर (166 कि.मी.) तथा जबलपुर (258 कि.मी.) से जुड़ा हुआ हैं। 

### रेल मार्ग परिवहन

हनोतिया से नज़दीकी रेलवे स्टेशन जुन्नारदेव - 6.7 कि.मी. दूरी पर स्थित हैं। 
जुन्नारदेव, दिल्ली, भोपाल, इन्दौर, जबलपुर, छिंदवाड़ा, नागपुर और आमला से बड़ी रेल्वे लाईन से जुड़ा हुआ हैं। यह शहर दक्षिणपूर्व मध्य रेलवे के प्रमुख रेल मार्ग पर स्थित हैं। रेलवे सुविधा का आगमन जुन्नारदेव में वर्ष 1936 में हुआ था।

### वायु मार्ग परिवहन

हनोतिया में कोई हवाई अड्डा नहीं है। हालाकिं नागपुर (175 कि.मी.) सबसे नजदीकी हवाई अड्डा है जो आगे अन्य हवाई अड्डों से जुड़ा है। जुन्नारदेव, भोपाल (254 कि.मी.) तथा जबलपुर (250 कि.मी.) से भी पहुँचा जा सकता है जो हवाई मार्गों से जुड़े हैं। छिंदवाड़ा हवाईपट्टी सबसे नज़दीकी हवाईपट्टी है जहां पर छोटे विमान और हेलीकॉप्टर उतरते हैं। जुन्नारदेव (7 कि.मी.) में सबसे नज़दीकी अस्थाई हेलीपैड उपलब्ध हैं।

इन्हें भी देखें
---------------

* छिंदवाड़ा ज़िला
* जुन्नारदेव
* जुन्नारदेव रेलवे स्टेशन
* पातालकोट

सन्दर्भ
-------

1. ↑  *हनोतिया मैप*
2. ↑  *हनोतिया (Wikiedit)*
3. ↑  *तकनीकी शिक्षा भ्रमण कार्यक्रम*
**रिलेटिव स्ट्रेंथ इंडेक्स** ( **आरएसआई** ) एक तकनीकी संकेतक है जिसका उपयोग वित्तीय बाजारों के विश्लेषण में किया जाता है। इसका उद्देश्य हाल की व्यापारिक अवधि के समापन मूल्य के आधार पर स्टॉक या बाजार की वर्तमान और ऐतिहासिक ताकत या कमजोरी को चार्ट करना है। सूचक को सापेक्ष शक्ति के साथ भ्रमित नहीं होना चाहिए।

**रिलेटिव स्ट्रेंथ इंडेक्स ( आरएसआई )** को एक गति दोलक ( Momentum Oscillator )के रूप में वर्गीकृत किया गया है, जो मूल्य मोमेंटम( Price Movement ) के वेग और परिमाण को मापता है। मोमेंटम मूल्य में वृद्धि या गिरावट की दर है। रिलेटिव स्ट्रेंथ RS को हायर क्लोज टू लोअर क्लोज के अनुपात के रूप में दिया जाता है। ठोस रूप से, समापन मूल्य परिवर्तन के पूर्ण मूल्यों के दो औसत की गणना करता है, यानी कैंडल चार्ट में सामान आकार कि कैंडलस को शामिल करने वाली दो रकम। RSI संवेग की गणना कुल बंदों के उच्चतर बंदों के अनुपात के रूप में करता है: जिन शेयरों में अधिक या मजबूत सकारात्मक परिवर्तन हुए हैं, उनमें उन शेयरों की तुलना में अधिक RSI है जिनमें अधिक या मजबूत नकारात्मक परिवर्तन हुए हैं। 

1. ↑  Verma, Akshad (24/02/2023). "RSI Indicator In Hindi". *Marketwala.online*. मूल से पुरालेखित 19 मार्च 2023. अभिगमन तिथि 19/03/2023. `|access-date=, |date=` में तिथि प्राचल का मान जाँचें (मदद)सीएस1 रखरखाव: BOT: original-url status unknown (link)
**कृषक** या **कृषाण** (तद्भव: **किसान**) एक ऐसा व्यक्ति है जो कृषि में लगा हुआ है, भोजन या कच्चे माल के लिए जीवों को पाल रहा है। यह शब्द साधारणतः उन लोगों पर लागू होता है जो खेती की फसलों, फलोद्यानों, द्राक्षाक्षेत्रों, कुक्कुट या अन्य पशुधन को बढ़ाने का कुछ संयोजन करते हैं। एक कृषक कृषिभूमि का मालिक हो सकता है या दूसरों के स्वामित्व वाली भूमि पर श्रमिक के रूप में कार्य कर सकता है। अधिकांश विकसित अर्थव्यवस्थाओं में, एक "कृषक" साधारणतः एक खेत का मालिक (भूस्वामी) होता है, जबकि खेत के कर्मचारियों को कृषि श्रमिकों के रूप में जाना जाता है। यद्यपि, अन्य पुरानी परिभाषाओं में एक कृषक वह व्यक्ति था जो पौधों, भूमि या फसलों के विकास को बढ़ावा देता है या सुधारता है या श्रम और ध्यान से पशुओं (पशुधन या मछली के रूप में) को बढ़ाता है।

अर्धारबाधिक किसान लघुधारक हैं जिनमें से अधिकांश विकासशील देशों में हैं, और जो आर्थिक रूप से लगभग दो अरब लोगों का पोषण करते हैं। विश्व स्तर पर, महिलाएँ 40% से अधिक कृषि कर्मचारियों का गठन करती हैं।

प्रकार
------

कुछ देशों में सामान्यतः इस शब्द का उपयोग पशुपालन और उसको बढ़ाने से होता है, जिसमें भेड़, बकरी, घोड़े आदि आते हैं। अमेरिका में इसके लिए *रेंचर्स* शब्द का उपयोग किया जाता है और ऑस्ट्रेलिया व यूनाइटेड किंगडम में *ग्रेजियर्स* शब्द प्रचलित है। दुग्ध उत्पादन में लगे लोगों को भी इन देशों में किसान कहा जाता है। इसी के साथ साथ मुर्गियों,बत्तख, हंस na inआदि को बढ़ाने वाले और उनसे मांस, अंडे और पंखों का उत्पादन करने वालों को भी किसान ही माना जाता हैl

कुछ विकसित देशों में किसान शब्द का उपयोग किसी व्यवसायी या पेशेवर के लिए किया जाता है, जिसके पास फसल उगाने के लिए जमीन और रुचि तो होता ही है, पर साथ ही साथ वह लोगों को उसमें काम करने के लिए भी रखता है या किसी के द्वारा उस कार्य को करवाता है।

व्यावसायिक खतरे और कीटनाशक पदार्थ से खतरा
-----------------------------------------

ट्रैक्टर आधुनिक खेती का प्रतीक बन गया है।
कृषि कार्य में कई सारे खतरे होते हैं। इनमें खेती करने वाले किसानों को खेत में कई सारे खतरनाक जीव-जन्तुओं का सामना करना पड़ता है। खेत में काम करते समय बिच्छुओं, चीटियों, मधुमक्खियों आदि के काटने का बहुत बड़ा खतरा रहता है। किसानों को बहुत भारी और बड़े मशीनों के साथ काम करना पड़ता है, उनसे भी चोट लगने और मौत होने की भी संभावना रहती है।

इन्हें भी देखें
---------------

* कृषि
* पशुपालन
* भारतीय कृषि

सन्दर्भ
-------

1. ↑  "SOFA 2017 - The State of Food and Agriculture". *www.fao.org*. अभिगमन तिथि 2023-01-31.
Television channelसाँचा:SHORTDESC:Television channel

**सोनी पल** मल्टी स्क्रीन मीडिया द्वारा एक नया पारिवारिक मनोरंजन चैनल है। सोनी पर चलने वाले अन्य चैनलों की तरह इसका भी मुख्य उद्देश्य महिलाओं में लोकप्रिय कार्यक्रमों धारावाहिकों को दिखाना है। पल महिलाओं के द्वारा बिताए जाने वाले पल-पल को प्रेरक धारावाहिकों से उत्साहित करेगा, ताकि देखने वाले एक अद्भुत अहसास का अनुभव करते हुए कहें कि *ये पल हमारा है* यही इसका मुख्य उद्देश्य है।

इतिहास
------

बॉलीवुड अभिनेत्री जूही चावला को इस चैनल का ब्रॉण्ड एम्बेसिडर चुना गया।
यह चैनल महिलाओं के जुनून तथा उत्साह पर केन्द्रित है जो भविष्य में स्टार प्लस, लाइफ ओके और ज़ी टीवी जैसे टॉप चैनलों को कड़ी टक्कर देगा।
सोनी पल मुख्यतः बिग टीवी, डिश टीवी, एयरटेल डिजिटल टीवी, विडियोकॉन डीटूएच तथा टाटा स्काई और भारत की एकमात्र निःशुल्क दूरदर्शन सेवा डीडी फ्री डिश पर भी उपलब्ध नहीं है।पर उपलब्ध था 1 अप्रैल 2019 को रिमूव हो गया था लेकिन बाद में 2020 में वापस ये डीडी फ्री डिश पर जुड़ गया। और 1 अप्रैल 2022 को डीडी फ्री डिश से रिमूव हो गया है। सोनी पल ने 24 अक्तूबर 2022 को अपने बंधु चैनल के साथ अपने लोगो चित्र और ग्राफिक्स में भी बदलाव किया।

सोनी पल का पुराना लोगो

सफलता
-----

सोनी पल प्रारम्भ में अपने द्वारा निर्मित कार्यक्रम प्रसारित करता था। लेकिन कम टी.आर.पी. की वजह से सेट इंडिया ने इसे सोनी टीवी एवं सब टीवी के लोकप्रिय कार्यक्रम प्रसारित करने वाले फ्री टू एयर चैनल के रूप में परिवर्तित कर दिया। जिसके पश्चात चैंनल की अधिकारी टी.आर.पी. में तेज़ी से इज़ाफ़ा हुआ। और वर्तमान में यह हिंदी GEC के सबसे लोकप्रिय टीवी चेनलो में से एक हैं।

कार्यक्रम
---------

मुख्य लेख: सोनी पल द्वारा प्रसारित कार्यक्रमों की सूची

सन्दर्भ
-------

1. ↑  "'पल' के बारे में". मूल से 4 सितंबर 2014 को पुरालेखित. अभिगमन तिथि 4 सितंबर 2014.
2. ↑  'सोनी पल' की ब्रांड एम्बेसडर बनीं जूही Archived 2014-09-04 at the वेबैक मशीन, आजतक रिपोर्ट।
3. ↑  एंटरटेनमेंट चैनलों की दुनिया में ‘सोनी पल’ ने रखा कदम, चैनल का शुरू हुआ प्रसारण।[*मृत कड़ियाँ*]

बाहरी कड़ियाँ
-------------

* फेसबुक पर सोनी पल
* ट्विटर पर सोनी पल
* यूट्यूब पर सोनी पल

| * दे
* वा
* सं
सोनी पल के कार्यक्रम |
| --- |
| पारिवारिक | लेफ्ट राईट लेफ्ट |
| हास्य | भूतवाला सीरियल • जीनी और जुजु • बाल वीर • तारक मेहता का उल्टा चश्मा • चिन्टू बन गया जेंटलमेन • चिड़िया घर |
| पौराणिक | सूर्यपुत्र कर्ण |
| आपराधिक | अदालत (धारावाहिक) • सीआईडी (धारावाहिक) |
**दीपिका सिंह बनाम केंद्रीय प्रशासनिक अधिकरण & अन्य** **(2022)** भारत के उच्चतम न्यायालय का एक ऐतिहासिक निर्णय है जो भारतीय क़ानून के तहत 'परिवार' की परिभाषा का विस्तार करता है।

पृष्ठभूमि
---------

दीपिका सिंह, जिन्होंने चंडीगढ़ में एक सरकारी मेडिकल संस्थान, स्नातकोत्तर चिकित्सा शिक्षा एवं अनुसंधान संस्थान चण्डीगढ़ (PGIMER), में बतौर नर्स काम किया, की अपने बच्चे को जन्म देने के बाद की मातृत्व अवकाश की अर्ज़ी अस्वीकृत की गई थी। दीपिका के पति, आमिर सिंह, की शादी एक बार पहले हो चुकी थी और उनकी पहली बीवी का देहांत 16 फ़रवरी 2013 को हुआ था। 18 फ़रवरी 2014 को दीपिका और आमिर की शादी हुई। अपनी पहली शादी से आमिर के 2 बच्चे थे - एक लड़का और एक लड़की। दीपिका ने 4 मई 2015 को PGIMER में एक अर्ज़ी दायर की जिसमें उन्होंने संस्थान से अनुरोध किया कि वह उनके पति, आमिर, की पहली शादी से हुए दोनों बच्चों को उनके आधिकारिक रिकॉर्ड में लिख दें। 

दीपिका का पहला जैविक बच्चा 4 जून 2019 को उनके पति आमिर के साथ हुआ। 6 जून 2019 को उन्होंने 27 जून 2019 - 23 दिसंबर 2019 तक के लिए मातृत्व अवकाश के लिए अर्ज़ी जमा के (केंद्रीय सिविल सेवा (अवकाश) नियम 1972 के नियम 43 के संदर्भ में)। दीपिका के नियोक्ता ने कहा कि उनकी मातृत्व अवकाश की अर्ज़ी को 3 सितंबर 2019 को नामंज़ूर कर दिया और वजह ये बताई कि उनके दो जीवित बच्चे हैं (आमिर की पहली शादी से) और वह पहले ही इन दोनों बच्चों के लिए मातृत्व अवकाश का लाभ उठा चुकी हैं। और क्योंकि मातृत्व अवकाश केवल 2 या 2 से कम जीवित बच्चों के लिए ही मिलता है, और दीपिका के पहले जैविक बच्चे को उनका तेसरा बच्चा माना गया, उनकी अर्ज़ी अस्वीकृत हुई। इस निर्णय से नाख़ुश, दीपिका ने अधिकरण में केस दायर किया।  

मातृत्व अवकाश के लिए 2013 के केंद्रीय सिविल सेवा नियमों के प्रावधानों के अनुसार, उनके अनुरोध को केंद्रीय प्रशासनिक अधिकरण और पंजाब और हरियाणा उच्च न्यायालय ने अस्वीकार कर दिया था।

निर्णय
------

महत्व
-----

यह निर्णय भारतीय क़ानून में 'परिवार' की परिभाषा का विस्तार करता है और उसमें अविवाहित जोड़ों, क्वीअर रिश्तों और सिंगल माता-पिता को शामिल करता है।

यह सभी देखें
------------

* भारत में एलजीबीटी अधिकार
* नवतेज सिंह जौहर बनाम भारत संघ (2018)
* न्यायमूर्ति केएस पुट्टास्वामी (सेवानिवृत्त) बनाम भारत संघ (2017)
* राष्ट्रीय कानूनी सेवा प्राधिकरण बनाम भारत संघ (2014)

संदर्भ
------

1. 1 2 3  Schmall, Emily; Kumar, Hari (2022-08-30). "India's Supreme Court Widens Definition of 'Family'". *The New York Times* (अंग्रेज़ी में). आइ॰एस॰एस॰एन॰ 0362-4331. अभिगमन तिथि 2022-09-23.Schmall, Emily; Kumar, Hari (2022-08-30). "India's Supreme Court Widens Definition of 'Family'". *The New York Times*. ISSN 0362-4331. Retrieved 2022-09-23.
2. ↑  Network, L. I. (2022-08-17). "SC: Woman's Right to Maternity Leave can't be Denied for having Availed Child Care Leave Earlier for Non-Biological Kids". *Law Insider India* (अंग्रेज़ी में). अभिगमन तिथि 2022-09-23.
3. ↑  Network, L. I. (2022-08-17). "SC: Woman's Right to Maternity Leave can't be Denied for having Availed Child Care Leave Earlier for Non-Biological Kids". *Law Insider India* (अंग्रेज़ी में). अभिगमन तिथि 2022-09-23.
मुख्य अयातुल्ला 
**हुसैन मज़ाहेरी इस्फ़हानी** (अरबी: حسين المظاهري اليفهاني) (जन्म 16 नवंबर 1933) एक बुजुर्ग ईरानी इस्ना अशरिया शिया मरजा है।    वे तीसरे विशेषज्ञ परिषद के सदस्य भी थे

जीवनी
-----

मुख्य अयातुल्ला हुसैन मज़ाहेरी का जन्म 1934 में इस्फ़हान में हुआ था। 14 साल की उम्र में, वह अपनी धार्मिक पढ़ाई शुरू करने के लिए इस्फ़हान विश्वविद्यालय चले गए। पांच साल बाद, वह अपनी पढ़ाई खत्म करने के लिए क़ौम चले गए। क़ौम में, उन्होंने अयातुल्ला बोरुजर्दी और इमाम खोमेनी विश्वविद्यालय में अध्ययन किया। अयातुल्ला मारशी नजफ़ी, अल्लामा तबतबाई और मोहक्केक दामाद उनके शिक्षकों में से थे। 

वह वर्तमान में ईरान के इस्फ़हान विश्वविद्यालय में रहते हैं और पढ़ाते हैं।

संदेश
-----

 

1. ↑  *Asian recorder*. **44**. K. K. Thomas at Recorder Press. 1998. पृ॰ xcix.
2. ↑  "List of Maraji (2017)". मूल से 2018-08-19 को पुरालेखित. अभिगमन तिथि 2018-12-26.
3. ↑  Official website
4. ↑  Biography in Persian
5. ↑  "Al Mazaheri". मूल से 2007-10-06 को पुरालेखित. अभिगमन तिथि 2007-02-25.
6. ↑  Grand Ayatollah views about Ayatollah Mazaheri
7. ↑  His eminence Grand Ayatollah Hossein Mazaheri
हरामी कैंडलस्टिक पैटर्न / Harami Candlestick Patternहरामी कैंडल / Harami Candle
Candlestick Pattern लंबे समय से Technical Analysis में एक Powerful Tool के रूप में उपयोग किया गया है, जिसमे हम **Harami Candlestick Pattern** के बारे मे जानने पर जोर दिया है जो Traders और Investors को Market की Valuable देता है। Price Chart पर अलग-अलग Candlestick की Arrangement द्वारा बनते है । ये Pattern, Price Movement के Visuals को Represent करते हैं और Future के Price Trends की Prediction करने में मदद करते हैं। कई Candlestick Pattern में से एक जो अपने Importance और Potential Trading Opportunities के लिए सबसे अलग है, वह Harami Candlestick Pattern है।

हरामी एक जापानी शब्द है जिसका अर्थ है प्रेगनेंट | हरामी पैटर्न दो कैंडल के मिलने से बनता है | बुलिश हरामी कैंडल में पहली कैंडल बेयरिश तथा दूसरी कैंडल बुलिश होती है जो पिछली बेयरिश कैंडल को 50 प्रतिशत तक कवर कर लेती है | इसी प्रकार बेयरिश हरामी कैंडलस्टिक पैटर्न का निर्माण चार्ट के टॉप पर होता है | इसमे पहली कैंडल बुलिश कैंडल होती है इसके बाद वाली दूसरी कैंडल बेयरिश कैंडल होती है जो पहली बेयरिश कैंडल को 50 प्रतिशत तक कवर कर लेती है |

बुलिश हरामी कैंडलस्टिक पैटर्न डाउन ट्रेंड में चल रहे शेयर के ट्रेंड को मोड़कर अपट्रेंड में बदल देती है | इस लिए इस पैटर्न को बुलिश ट्रेंड रिवर्शल पैटर्न भी कहा जाता है | बेयरिश हरामी कैंडल स्टिक पैटर्न अपट्रेंड में चल रहे शेयर के ट्रेंड को मोड़कर डाउन ट्रेंड में बदल देती है इस कारन से इस पैटर्न को बेयरिश ट्रेंड रिवार्शल पैटर्न भी कहा जाता है | **Read More Details...**

सन्दर्भ सूची
------------


1. ↑  Verma, Akshad. "Harami Candlestick Pattern – Bullish व Bearish Harami Candlestick Strategy". *Candlestickidea.com*.
2. ↑  "बुलिश हरामी कैंडलस्टिक पैटर्न". *Finohindi.com*. 01/11/2023. अभिगमन तिथि 01/11/2023. `|access-date=, |date=` में तिथि प्राचल का मान जाँचें (मदद)
महिला नागा साध्वी को अक्सर कुंभ मेला के स्नान या अन्य किसी ऐसे ही खास अवसरों पर ही देखा जा सकता है। इनकी रहस्यमयी जिन्दगी की वजह से अक्सर लोगों को इनके बारे में ज्यादा जानकारी नहीं होती। लेकिन जितना कम जानकारी इनके बारे में होती है लोग उतना ही इनके बारे में जानने को उत्सुक रहते हैं।

महिला नागा साधु (साध्वी) को अक्सर कुंभ स्नान या अन्य किसी ऐसे ही खास अवसरों पर ही देखा जा सकता है। इसके बाद इनकी दुनिया एकदम अलग हो जाती है। इनकी इस रहस्यमयी जिन्दगी की वजह से ही अक्सर लोगों को इनके बारे में ज्यादा जानकारी नहीं होती। महिला नागा साधुओं का जीवन इतना सरल नहीं होता है।

#### नागा साधु बनने की प्रक्रिया बहुत कठिन होती है

नागा साधु बनने के लिए 10 से15 साल तक कठिन ब्रह्मचर्य जीवन का पालन करना होता है। इसके बाद उन्हें अपने गुरू को इस बात का यकीन दिलाना होता है कि अब उनका जीवन पूरी तरह से ईश्वर को समर्पित हो चुका है। इसके बाद ये खुद अपना जीते-जी पिंड दान करती हैं। इनका पूरा दिन ईश्वर की भक्ति में लीन होकर ही गुजरता है। अपना पिंड दान करने के बाद ही ये लोग साधु बनती हैं।

नागा साधु बनने के दौरान महिलाओं को अपने सिर का मुंडन करवाना पड़ता है, जिसके बाद उन्हें पवित्र नदी में स्नान करवाकर पूरे विधि-विधान के साथ नागा साधु बनाया जाता है।

क्या पुरुषों की तरह निवस्त्र रहती हैं महिला नागा साधु? Archived 2023-01-27 at the वेबैक मशीन
**भक्तमाल** हिन्दी का एक ऐतिहासिक ग्रन्थ है। इसके रचयिता नाभादास या नाभाजी हैं। इसका रचना काल सं. १५६० और १६८० के बीच माना जा सकता है। भक्तमाल में नाभाजी ने इस ग्रन्थ की रचना का उद्देश्य बताया है कि -

 *अग्रदेव आज्ञा दई भक्तन को यश गाउ ।*
 *भवसागर के तरन कौं नाहिन और उपाउ ॥*
भक्तमाल के दो पहलू स्पष्ट ही प्रतीत होते हैं, एक में छप्पयों में रामानुज आचार्य से पूर्व के सभी प्रकार के भक्तों के नामों का ही स्मरण है। दूसरे में एक-एक कवि या भक्त पर एक पूरा छप्पय, जिसमें उस भक्त के विशिष्ट गुणों पर प्रकाश पड़ता है। एक छप्पय में छः चरणों के एक छन्द में किसी कवि की जीवनी नहीं आ सकती। इसलिये इसे जीवनी साहित्य नहीं कहा जा सकता। यह भी ठीक है, पर आगे भक्तमाल पर जो टीकाएँ हुई उनमें विस्तारपूर्वक प्रत्येक कवि के जीवन की घटनाओं का वर्णन हुआ है। ऐसी पहली प्रसिद्ध टीका है -- प्रियादास की भक्ति रस बोधिनी, जिसका मंगलाचरण ये है-

*महाप्रभु कृष्णचैतन्य मनहरनजू के चरण को ध्यान मेरे नाम मुख गाइये।*
*ताही समय नाभाजू ने आज्ञा दई लई धारिटीका विस्तारि भक्तमाल की सुनाइये॥*
*कीजिये कवित्त बंद छंद अति प्यारो लगै जगै जग माहिं कहि वाणी विरमाइये।*
*जानों निजमति ऐपै सुन्यौ भागवत शुक द्रुमनि प्रवेश कियो ऐसेई कहाइये॥*
नाभाजी ने भक्तमाल में चार संप्रदायों का वर्णन किया है-

*रामानन्द उदार सुधानिधि अवनि कल्पतरु।*
*विष्णुस्वामी बोहित्थ सिन्धु संसार पार करु॥*
*मध्वाचारज मेघ भक्ति सर ऊसर भरिया।*
*निम्बादित्य आदित्य कुहर अज्ञान जु हरिया॥*
*जनम करम भागवत धरम संप्रदाय थापी अघट।*
*चौबीस प्रथम हरि बपु धरे त्यों चतुर्व्यूह कलिजुग प्रगट॥*
नाभाजी की भक्तमाल की एक परम्परा ही चल पड़ी। कितनी ही भक्तमालाएँ लिखी गई। भिन्न-भिन्न सम्प्रदायों में अपने-अपने संप्रदायों के भक्तों के विवरण विशेषतः प्रस्तुत किए गए।

भक्तमालाओं की मूल प्रेरणा इस धार्मिक भावना में थी कि भक्त कीर्तन भी हरिकीर्तन है। इस बिन्दु से आरम्भ होकर विविध प्रकार की घटनाओं से युक्त होकर ये भक्तों की कथाएँ अलौकिक तत्वों से युक्त होते हुए भी भक्तों की जीवन-कथा प्रस्तुत करने में प्रवृत्त हुई।

सन्दर्भ
-------

1. ↑  ब्रजभाषा का जीवनी साहित्य

बाहरी कड़ियाँ
-------------

* **भक्तमल** डाउनलोड करें
* ब्रजभाषा का जीवनी साहित्य
राजा धवल मोरी एक मौर्यवंशी राजा थे जिनके विषय में जानकारी कोटा के कंसवा शिलालेख और दबोक, मेवाड़ शिलालेख से मिलती है ।

कंसवा शिलालेख में एक प्राचीन शिव मंदिर तीर्थस्थल उल्लेखित करने के साथ ही लिखा हुआ है कि यह कण्व ऋषि का प्राचीन आश्रम है जहाँ शकुंतला का पालन पोषण हुआ था। यह माना जाता है कि इस स्थान की धार्मिक महत्ता को समझकर चित्तौड़गढ़ के राजा धवल मौर्य के सामंत शिवगण ने विक्रमी संवत 795 में यहाँ इस मंदिर का निर्माण कराया था। शिवगण एक ब्राह्मण था और उसने यहाँ भव्य शिवमंदिर का निर्माण करवा कर वैदिक कालीन महर्षि कण्व के आश्रम को अमरत्व प्रदान किया। इस मंदिर का समय समय पर कोटा के हाड़ा वंशीय शासकों ने भी जीर्णोद्धार कराया था।

धवल मोरी के परदादा चित्रांगद मौर्य द्वारा बनवाया गया चित्तौड़गढ़ किला

  

**(कंसवा शिलालेख****):**

> 
> ५ भूभृतां इ दूर-अभ्यगत-वाहिनी-परिकरो रत्न-प्रकार्-[ज\*]ज्वलः श्रीमान्।
> इत्थम्-अदार-सागर-समो **मौर्य-अन्वयो** दृश्यते ॥ दिज्ञागा इव जात्य-सम्भृत-मुदो दान-०[ज\*]ज्वलैर्-आननैर्->विस्र(श्र)म्भेन रमन्त्य्-अभीत-मनसो मान्-उद्धुरास्-सर्वतः। सद्वंशत्व-वस-प्रसिद्ध-यससो यस्मिन् प्रसिद्ध गुणैः श्लाघ्या भद्रतया॥
> 
> 
> ६ छ सत्त्व-बहुल-ब पक्षैस्-ससम् (मम्) भूभृतः इत्थम् भवत्सु
> भुपेषु भुम्जत्सु सकलां **महीम् धवल-आत्मा नृपस्-तत्त्र यससा धवलो-भवत्** ॥ कय्-आदि-प्रकत्-आर्जितैर्-अहर्-अह[ब\*] स्वैर्-एव दोषैः सदा निर्व्वस्त्रा[\*] सतत-क्षुध[ह\*] प्रति-दिनम् स्पष्टीभवय् (द)-यातनाः। रात्रि-सरिचरना भृसं पर-गृहेष्व्=इत्थम् विजित्य=आरयोः येन् आद्य== आपि नरेन्द्र-
> 
> 
> 

  

**Translation (in English):**

> 
> (L. 5).-The rulers (born) in this Mauryan race , like the elephants of the quarters, filling the noble with joy by (their) faces bright with generosity (as with rutting-juice) together with their adherents confidently take delight everywhere, undaunted of mind (and) exulting in (their) pride, of known renown on account of (their) good lineage (and) known for (their) virtues, praiseworthy for probity and full of energy.
> 
> 
> (L. 6).-Among these kings, who were such (and) who ruled the whole earth, **there was a prince who, Dhavala as he was, was dazzling by (his) fame**.
> For their own sins, which day by day they always openly brought on themselves by their bodies and so forth, he defeated (his) enemies and reduced the wretches to such a state that, like evil spirits, naked (and) ever famishing (and thus) day by day revealing the punishment (meted out to them, and) again and again wandering at night to strangers' houses, they even now are kings.49
> 
> 
>

सन्दर्भ
-------

1. ↑  link, Get; Facebook; Twitter; Pinterest; Email; Apps, Other (2012-06-11). "कोटा के कंसुआ का प्राचीन शिव मंदिर है भरत की स्थली और कण्व ऋषि का आश्रम" (अंग्रेज़ी में). अभिगमन तिथि 2023-08-13.
2. ↑  "pg.201 :कोटा के कंसवा के शिवमन्दिर के ई.स.738 के लेख में मौर्यवंशी राजा धवल का नाम मिलता है।"Dr. Gaorishankar (1954). *Aojha*. पृ॰ 201.
3. ↑  "आइये जाने Kota में चंबल नदी के तट पर स्थित Kansua Temple के इतिहास के बारे में". *aapkarajasthan.com*. 2022-01-01. अभिगमन तिथि 2023-08-13.
4. ↑  "KANSWA TEMPLE | ARCHAEOLOGICAL SURVEY OF INDIA JAIPUR CIRCLE". *asijaipurcircle.nic.in*. अभिगमन तिथि 2023-08-13.
5. ↑  Thakurdas (1914). *Shri Bharat Varsiya Digamber Jain Directory*.
**डायनासोर** (लातिन: *Dinosauria*) जिसका अर्थ यूनानी भाषा में बड़ी छिपकली होता है लगभग 5 
varsrs वर्ष तक पृथ्वी के सबसे प्रमुख स्थलीय कशेरुकी जीव थे। यह ट्राइएसिक काल के अंत (लगभग 23 करोड़ वर्ष पहले) से लेकर क्रीटेशियस काल (लगभग 6.5 करोड़ वर्ष पहले), के अंत तक अस्तित्व में रहे, इसके बाद इनमें से ज्यादातर क्रीटेशियस -तृतीयक विलुप्ति घटना के फलस्वरूप विलुप्त हो गये।

जीवाश्म अभिलेख इंगित करते हैं कि पक्षियों का प्रादुर्भाव जुरासिक काल के दौरान थेरोपोड डायनासोर से हुआ था और अधिकतर जीवाश्म विज्ञानी पक्षियों को डायनासोरों के आज तक जीवित वंशज मानते हैं। हिन्दी में **डायनासोर** शब्द का अनुवाद **भीमसरट** है जिस का संस्कृत में अर्थ भयानक छिपकली है।

डायनासोर पशुओं के विविध समूह थे। जीवाश्म विज्ञानियों ने डायनासोर के अब तक 500 विभिन्न वंशों और 1000 से अधिक प्रजातियों की पहचान की है और इनके अवशेष पृथ्वी के हर महाद्वीप पर पाये जाते हैं। कुछ डायनासोर शाकाहारी तो कुछ मांसाहारी थे। कुछ द्विपाद तथा कुछ चौपाये थे, जबकि कुछ आवश्यकता अनुसार द्विपाद या चतुर्पाद के रूप में अपने शरीर की मुद्रा को परिवर्तित कर सकते थे। कई प्रजातियां की कंकालीय संरचना विभिन्न संशोधनों के साथ विकसित हुई थी, जिनमे अस्थीय कवच, सींग या कलगी शामिल हैं। हालांकि डायनासोरों को आम तौर पर उनके बड़े आकार के लिए जाना जाता है, लेकिन कुछ डायनासोर प्रजातियों का आकार मानव के बराबर तो कुछ मानव से छोटे थे। डायनासोर के कुछ सबसे प्रमुख समूह अंडे देने के लिए घोंसले का निर्माण करते थे और आधुनिक पक्षियों के समान अण्डज थे। 

"डायनासोर" शब्द को 1842 में सर रिचर्ड ओवेन ने गढ़ा था और इसके लिए उन्होंने ग्रीक शब्द δεινός (डीनोस) "भयानक, शक्तिशाली, चमत्कारिक" + σαῦρος (सॉरॉस) "छिपकली" को प्रयोग किया था। बीसवीं सदी के मध्य तक, वैज्ञानिक समुदाय डायनासोर को एक आलसी, नासमझ और शीत रक्त वाला प्राणी मानते थे, लेकिन 1970 के दशक के बाद हुये अधिकांश अनुसंधान ने इस बात का समर्थन किया है कि यह ऊँची उपापचय दर वाले सक्रिय प्राणी थे।

उन्नीसवीं सदी में पहला डायनासोर जीवाश्म मिलने के बाद से डायनासोर के टंगे कंकाल दुनिया भर के संग्रहालयों में प्रमुख आकर्षण बन गए हैं। अर्जेंटीना दक्षिण अमेरिका का दूसरा सबसे बडा देश हैं जहां डायनासोर के जीवाश्म भारी मात्रा में पाए गए हैं| आज ये दुनियाभर में संस्कृति का एक हिस्सा बन गये हैं और लगातार इनकी लोकप्रियता बढ़ रही है। दुनिया की कुछ सबसे ज्यादा बिकने वाली किताबें डायनासोर पर आधारित हैं, साथ ही जुरासिक पार्क जैसी फिल्मों ने इन्हें पूरे विश्व में लोकप्रिय बनाने में महत्वपूर्ण भूमिका निभाई है। इनसे जुड़ी नई खोजों को नियमित रूप से मीडिया द्वारा कवर किया जाता है। "डायनासोर का स्ववर्णिम युग मीसोजोइक युुग कहलाता हैं" 

शाकाहारी डायनासोर - ऐपेटोसोर्स, ब्रेकियोसोर्स आदि।

मांशाहांरी डायनासोर > ट्राइरेनोसॉर्स , ओर्निथोमिमस etc.

इन्हें भी देखें
---------------

* रिचर्ड डॉकिन्स
* चार्ल्स डार्विन
* जुरासिक पार्क फ्रैंचाइजी
* मानव विकास (जीवविज्ञान) डेवलपमेन्ट)(बीबीसी)
* 

1. ↑  "देखने में कैसे रहे होंगे असली डायनासोर?". मूल से 15 जुलाई 2017 को पुरालेखित. अभिगमन तिथि 31 जुलाई 2017.
2. ↑  "यहां मौजूद है 7 करोड़ साल पुराना डायनासोर का अंडा, मिलीं ये प्रजातियां".
3. ↑  "ऐपेटोसोर्स: 'चकमा देने वाली छिपकली' के कुछ रोचक तथ्य". मूल से 21 अगस्त 2018 को पुरालेखित. अभिगमन तिथि 21 अगस्त 2018.
रहीस भारती अन्य कलाकरों के साथ
**धोद**, 2002 में फ़्रान्स में में शुरू किया गया एक संगीत समूह है और इसके निर्देशक रहीस भारती है जो राजस्थान, भारत के संगीतकारों को एक साथ लाते है।

इतिहास और प्रशिक्षण
-------------------

धोद का नाम रहीस भारती के मूल गांव से आता है। यह समूह संगीतकारों, पारंपरिक नर्तकियों (घूमर नृत्य), फकीरों, अग्नि-भक्षी, गायकों, पारंपरिक तबला, ढोलक, हारमोनियम, कारटेल, भपंग, भारतीय यहूदी वीणा), कलाबाजों और कवियों से बना है।

प्रशिक्षण हर्मोनिया मुंडी लेबल द्वारा हस्ताक्षरित किया गया है।

समूह की यात्रा
--------------

2000 में रहीस भारती कोर्सिका गए, जहां वो अपने पारंपरिक संगीत से अवगत कराना चाहते थे, और पहले से ही धोद ग्रुप की कल्पना कर रहे थे। इसके बाद उन्होंने जल्द अन्य भारतीय संगीतकारों में लाया। इस तरह उन्होंने 2002 में धोद समूह को पारंपरिक राजस्थानी संगीत के प्रदर्शन के लिए बनाया गया। इस संगीत समूह के मंच पर संगीतकार, नर्तक, अग्नि-भक्षी, कलाबाज और फकीर शामिल हैं।

धोद ने 110 से अधिक देशों में 1,500 से अधिक संगीत कार्यक्रमों का आयोजन किया है। समूह ने अंतर्राष्ट्रीय कार्यक्रमों में भी आयोजन किया है। समूह ने फ्रांस के पूर्व राष्ट्रपति फ्रांस्वा होलान्द, भारत के राष्ट्रपति ए॰ पी॰ जे॰ अब्दुल कलाम, तथा प्रधानमंत्री नरेंद्र मोदी के लिए कैरोसेल डु लौवर में प्रदर्शन किया है।

समूह नियमित रूप से अन्य कलाकारों के साथ मंच साझा करता है और होसिन बौकेला40, एस्मा रेडजेपोवा, डीगो कारास्को, रोमानो ड्रोम, ओरचेस्ट्रा दी पियाज़ा विट्टोरिओ सासा के साथ प्रदर्शन किया है। उन्होंने मैथ्यू चीडिड के साथ भी मंच साझा किया है।

2007 में, समूह ने मध्य यूरोप, स्पेन (फ्लेमेंको) और राजस्थान के जिप्सियों द्वारा एक साथ संगीत लाते हुए शो ला रूट डे फिल्स डू वेंट में भाग लिया।

समूह टुर आधारित है, जहाँ रहीस भारती रहते हैं और राजस्थान में भी है, जहाँ अधिकांश संगीतकार रहते हैं।

सन्दर्भ
-------

1. ↑  "English". *Dhoad*.
2. ↑  "Rajasthani music to tabla beat, By Yvette Varvaressou - Kathimerini English Edition | Kathimerini". *www.ekathimerini.com*.
3. ↑  "The Dhoad Gypsies of Rajasthan are Taking Folk Music Global -". July 18, 2019.
4. ↑  Litvin, Yoav (2018-10-05). "Dhoad Gypsies of Rajasthan – Nomads in Times of Xenophobia and Mass Migration". *Yoav Litvin* (अंग्रेज़ी में). अभिगमन तिथि 2020-09-18.
5. ↑  "DHOAD Gypsies of Rajasthan". *Musical Instrument Museum* (अंग्रेज़ी में). अभिगमन तिथि 2020-09-18.
6. ↑  "DHOAD Gypsies of Rajasthan Played for Prime Minister of France - WOMEX". *www.womex.com*. अभिगमन तिथि 2020-09-18.
7. ↑  "The Musical Joy of the Gypsies of Rajasthan | World Music Central.org" (अंग्रेज़ी में). 2019-08-06. अभिगमन तिथि 2021-01-23.
8. ↑  Desk, BWW News. "MPAC Announces Indian Dance, Pat Metheny And Bobby Collins and More in Late September". *BroadwayWorld.com* (अंग्रेज़ी में). अभिगमन तिथि 2020-09-18.
9. ↑  "Reporter Labo -M- : Le concert de ré-ouverture de l'Elysée Montmartre (Photos et Vidéos)". *Labo -M-* (फ़्रेंच में). 2016-09-22. अभिगमन तिथि 2020-09-18.
10. ↑  "Reportage sur le spectacle LA ROUTE DES FILS DU VENT, 30 novembre 2007, à Nevers". *www.musiquealhambra.com*. अभिगमन तिथि 2020-09-18.
**मेरिल विन डेविस** (जन्म:1948 - 1 फरवरी 2021) एक वेल्श मुस्लिम विद्वान, लेखक और प्रसारक थी, जो इस्लाम में विशेषज्ञता रखती थी, और ज़ियाउद्दीन सरदार के साथ पुस्तकों और लेखों की सह-लेखक थी। इस्लामी मानव विज्ञान की प्रतिपादक, वह मुस्लिम इंस्टीट्यूट,  लंदन की निदेशक थीं।

जीवनी
-----

मेरिल व्यान डेविस का जन्म 23 जून 1949 को वेल्स में हुआ था।  यूनिवर्सिटी कॉलेज, लंदन में मानवविज्ञान पढ़ने के बाद, उन्होंने प्रसारण और पत्रकारिता में अपना करियर शुरू किया। स्थानीय वेल्श अखबारों में नौकरी करने और बीबीसी रेडियो के साथ काम करने के बाद, डेविस ने बीबीसी टीवी के धार्मिक कार्यक्रमों में एक दशक बिताया, 'एवरीमैन', 'हार्ट ऑफ द मैटर' और 'ग्लोबल रिपोर्ट' जैसे पुरस्कार विजेता शो और श्रृंखला, *एनकाउंटर्स विद इस्लाम* में काम किया। ।

संदर्भ
------

1. ↑  "Faces of Islam: Conversations on Contemporary Issues (with Merryl Wyn Davies) | ziauddinsardar.com". *ziauddinsardar.com*. अभिगमन तिथि 2023-12-13.
2. ↑  "Muslim Institute Home Page". The Muslim Institute. 2014-05-11. अभिगमन तिथि 2014-07-09.
3. ↑  WalesOnline (2011-09-08). "Muslim convert Merryl Wyn Davies calls for better understanding on 9/11 anniversary". *WalesOnline* (अंग्रेज़ी में). अभिगमन तिथि 2021-02-02.

बाहरी कड़ियाँ
-------------

* Musliminstitute.org
**दरियाव चन्द्र गौड़** काहिंजारी नामक राज्य के राजपूत राजा थे जिन्होंने 1857 के विद्रोह के समय अंग्रेजी सरकार को बहुत परेशान करके रख दिया था। उन्होंने अंग्रेजों के खिलाफ युद्ध छेड़ दिया था और अंग्रेजों के स्थानीय प्रशासन भवन को लूट लिया था। अंग्रेजों ने उनके किले पर कब्जा करने की कोशिश की लेकिन अंग्रेजों को भारी नुकसान उठाना पड़ा। काहिंजारी, कानपुर के पास स्थित एक छोटी रियासत थी। वर्तमान समय में यह कानपुर ग्रमीण जिला है। राजा दरियाव की युद्ध नीति इतनी सटीक बैठ रही थी जिसके चलते उनकी रियासत के भीतर की सभी चौकियों से अंग्रेजों की सेना को भागने पर विवश होना पड़ा था।

दरियाव चन्द्र को मारने और पकड़ने के लिए अंग्रेजों ने कई छापे मारे लेकिन वे खाली हाथ ही रहे। अन्ततः एक दिन राजा दरियाव को अंग्रेजों ने घात लगाकर पकड़ लिया जब वे एक स्थान से दूसरे स्थन पर जा रहे थे। स्थानीय लोगों में डर पैदा करने के लिए रसूलाबाद में नीम के पेड़ पर राजा को फांसी दे दी गई थी। किले पर भी हमला बोला गया। दीवारों ढहा दी गईं लेकिन पूरी तरह नष्ट नहीं कर सके। राजा की शहादत के बाद उनकी रियासत को डिलवल के जमींदार पहलवान सिंह को सौंप दी। 

राजा दरियाव के स्वतंत्रता संग्राम में कई स्थानीय राजपूत जमींदार और किसान शामिल हुए थे। सभी ने मिलकर काफी समय तक कानपुर के आसपास ब्रिटिश सेना को अपने ठोकर पर रखा हुआ था। अंग्रेजी सेना जब राजा की गिरफ्तारी के लिए पहुंची तो भीषण युद्ध हुआ। क्रांतिकारियों ने अंग्रेजी सेना को लगभग परास्त कर ही दिया था कि तभी धोखे से राजा को गिरफ्तार कर लिया गया। इस लड़ाई में सैंकड़ों की तादाद में क्रांतिकारियों ने अपना बलिदान दिया था।

सन्दर्भ
-------

1. ↑  कहानी उस महान राजा दरियाव चंद्र गौड़ की जिससे खौफ खाते थे अंग्रेज
2. ↑  इस राजा ने फिरंगियों को कर दिया था परास्त, अंग्रेज खाते थे खौफ फिर
पन्ना (पन्नाधाय) को सर्वोत्कृष्ट बलिदान के लिए जाना जाता है जिन्होंने अपने एकमात्र पुत्र का बलिदान देकर मेवाड़ राज्य के कुलदीपक उदयसिंह की रक्षा की थी।

परिचय
-----

पन्ना धाय, राणा सांगा के पुत्र राणा उदयसिंह की धाय माँ थी। वह बूंदी के गुर्जरपरिवार की महिला थी। राणा साँगा के पुत्र उदयसिंह को माँ के स्थान पर दूध पिलाने के कारण पन्ना 'धाय माँ' कहलाई थी। रानी कर्णावती ने बहादुरशाह द्वारा चित्तौड़ पर हमले में हुए जौहर में अपना बलिदान दे दिया था और उदयसिंह के लालन पालन का भार पन्ना को सौंप दिया था।

पन्ना का बलिदान
---------------

दासी पुत्र बनवीर चित्तौड़ का शासक बनना चाहता था। बनवीर एक रात महाराणा विक्रमादित्य की हत्या करके उदयसिंह को मारने के लिए उसके महल की ओर चल पड़ा। एक बारी (पत्तल आदि बनाने वाले) ने पन्ना खींची को इसकी सूचना दी।  पन्ना राजवंश और अपने कर्तव्यों के प्रति सजग थी व उस पर उदयसिंह की रक्षा का भार था । उसने उदयसिंह को एक बांस की टोकरी में सुलाकर उसे पत्तलों से ढककर एक बारी जाती की महिला साथ चित्तौड़ से बाहर भेज दिया। बनवीर को धोखा देने के उद्देश्य से अपने पुत्र को जो कि उदयसिंह की ही आयु का था, उदयसिंह के पलंग पर सुला दिया। बनवीर रक्तरंजित तलवार लिए उदयसिंह के कक्ष में आया और उसके बारे में पूछा। पन्ना ने उदयसिंह के पलंग की ओर संकेत किया जिस पर उसका पुत्र सोया था। बनवीर ने पन्ना के पुत्र को उदयसिंह समझकर मार डाला। पन्ना अपनी आँखों के सामने अपने पुत्र के वध को अविचलित रूप से देखती रही। बनवीर को पता न लगे इसलिए वह आंसू भी नहीं बहा पाई। बनवीर के जाने के बाद अपने मृत पुत्र की लाश को चूमकर राजकुमार उदयसिंह को सुरक्षित स्थान पर ले जाने के लिए निकल पड़ी। 

पन्ना और उसके विश्वासपात्र सेवक उदयसिंह को लेकर मुश्किलों का सामना करते हुए कुम्भलगढ़ पहुँचे। कुम्भलगढ़ का क़िलेदार, आशा देपुरा था, जो राणा सांगा के समय से ही इस क़िले का क़िलेदार था। आशा की माता ने आशा को प्रेरित किया और आशा ने उदयसिंह को अपने साथ रखा। उस समय उदयसिंह की आयु 15 वर्ष की थी। मेवाड़ी उमरावों ने उदयसिंह को 1536 में महाराणा घोषित कर दिया और उदयसिंह के नाम से पट्टे-परवाने निकलने आरंभ हो गए थे । उदयसिंह ने 1540 में चित्तौड़ पर अधिकार किया।

मेवाड़ के इतिहास में जिस गौरव के साथ प्रात: स्मरणीय महाराणा प्रताप को याद किया जाता है, उसी गौरव के साथ पन्ना धाय का नाम भी लिया जाता है, जिसने स्वामिभक्ति को सर्वोपरि मानते हुए अपने पुत्र चन्दन का बलिदान दे दिया था। इतिहास में पन्ना धाय का नाम स्वामिभक्ति के लिये प्रसिद्ध है। विश्व इतिहास में पन्ना के त्याग जैसा दूसरा दृष्टांत अनुपलब्ध है।

पन्ना धाय पर आधारित रचनाएँ
--------------------------

अविस्मरणीय बलिदान, त्याग, साहस, स्वाभिमान एवं स्वामिभक्ति के लिए पन्नाधाय का नाम इतिहास में स्वर्णाक्षरों में अंकित है। कई जाने माने लेखकों ने पन्ना पर आधारित कविताएँ और नाटक लिखे है।

### साहित्यिक रचनाएँ

भारत रत्न गोविंद वल्लभ पंत द्वारा लिखित नाटक राजमुकुट में पन्ना के बलिदान का बहुत अच्छा चित्रण किया गया। 
डाक्टर राजकुमार वर्मा ने पन्ना पर आधारित एकांकी दीपदान लिखी है, जो कि कई पाठ्यक्रमों में सम्मिलित है । 

### फ़िल्म

* वीरांगना पन्ना, 1934 में हर्षदराय सकेरलाल मेहता द्वारा बनाई गई एक मूक फ़िल्म।
* पन्ना दाई 1945 में बनी फ़िल्म ।इस फ़िल्म के मुख्य पात्र दुर्गा खोटे, चंद्र मोहन, मीनाक्षी थे।

संदर्भ
------

1. 1 2  Ojhā 2008, पृ॰प॰ 86-87.
2. ↑  Ojhā 2008, पृ॰प॰ 88.
3. ↑  Somānī 1976, पृ॰ 193-194.
4. ↑
5. ↑
**गरुड़/महाश्येन** (ईगल) शिकार करने वाला बड़े आकार का पक्षी हैं। इस पक्षी को ऊँचाई से ही प्रेम है, धरातल से नहीं। यह धरातल की ओर तभी दृष्टिपात करता है, जब इसे कोई शिकार करना होता है। इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज (species)पायी जाती हैं।

महाश्येन, फैल्कोनिफॉर्मीज़ (Falconiformes) गण, ऐक्सिपिटर (Accipitres) उपगण, फैल्कानिडी (Falconidae) कुल तथा ऐक्विलिनी (Aquilinae) उपकुल के अंतर्गत है। यह उपकुल दो वर्गों में विभाजित है। ये दो वर्ग ऐक्विला **स्थल महाश्येन** (Aquila Land Eagle) और हैलिई-एटस, **जल महाश्येन** (Haliaeetus Sea Eagle) हैं। इस श्येन परिवार में लगभग तीन सौ जातियाँ पाई जाती हैं। ये अनेक जातियाँ स्वभाव तथा आकार प्रकार में एक दूसरे से भिन्न होती हैं तथा विश्व भर में पाई जाती हैं। 

प्राचीन काल से ही यह साहस एवं शक्ति का प्रतीक माना गया है। संभवत इन्हीं कारणों से सभी राष्ट्रों के कवियों ने इसका वर्णन किया है और इसे रूस, जर्मनी, संयुक्त राज्य आदि देशों में राष्ट्रीय प्रतीक के रूप में माना गया है। भारत में इसे गरुड़ की संज्ञा दी गई है तथा पौराणिक वर्णनों में इसे विष्णु का वाहन कहा गया है। संभवत: तेज गति और वीरता के कारण ही यह भगवान विष्णु का वाहन हो सका है।

अन्य देशों के भी पौराणिक वर्णनों में इसका वर्णन आता है, जैसे स्कैंडेनेविया में इसे तूफान का देवता माना गया है और यह बताया गया है कि यह देव स्वर्ग लोक के एक छोर पर बैठकर हवा का झोंका पृथ्वी पर फेंकता है। ग्रीसवासियों की, प्राचीन विश्वास के अनुसार, ऐसी धारणा है कि उनके सबसे बड़े देवता, ज़्यूस (Zeus), को इस महाश्येन ने ही सहायतार्थ वज्र प्रदान किया था।

भगवान् विष्णु का वाहन होकर भी इस पक्षी की मनोवृत्ति अहिंसक नहीं है। यह मांसभक्षी, अति लोलुप और प्रत्यक्षत: हानि पहुँचानेवाला होता है, तथापि यह उन बहुत से पक्षियों को समाप्त करने में सहायक है, जो कृषि एवं मनुष्यों को हानि पहुँचाते हैं। साथ ही साथ यह हानि पहुँचानेवाले सरीसृप तथा छोटे छोटे स्तनी जीवों को भी समाप्त करता है और इस प्रकार जंतुसंसार का संतुलन बनाए रखता है।

इन्हें भी देखें
---------------

* गरुड़
* चील
* श्येनपालन

बाहरी कड़ियाँ
-------------

* Eagle photos on Oriental Bird Images
* PBS Nature: Eagles
* Eagle videos on the Internet Bird Collection
* Eagle photos - including chick in nest
* Web of the Conservation Biology Team-Bonelli's Eagle, of the University of Barcelona
* Eagle Conservation Alliance (ECA)
* Eagle Stamps from around the world
**विद्या सिन्हा** (जन्म: 15 नवंबर, 1947) (मृत्यु: 15 अगस्त, 2019) हिन्दी फ़िल्मों की एक अभिनेत्री थीं। विद्या १९८० के दशक की चर्चित अभिनेत्रियों में से एक थीं। विद्या को "रजनीगंधा", "छोटी सी बात" में अमोल पालेकर के साथ अभिनय और "पति-पत्नी और वो" समेत कई फिल्मों में उनके बेहतरीन अभिनय के लिये याद किया जाता है। इसके अलावा उन्होंने कुछ टीवी धारावाहिकों में भी अभिनय किया, जिनमें "काव्यांजलि", "कबूल है" और "कुल्फी कुमार बाजेवाला" शामिल हैं।

व्यक्तिगत जीवन
--------------

विद्या का जन्म मुंबई में 15 नवंबर 1947 को एक फिल्मी परिवार में हुआ था। उनके पिता प्रताप राणा एक फिल्म प्रोड्यूसर थे। विद्या जब 18 साल की थीं, तभी उन्होंने मॉडलिंग शुरू कर दी। उनका वैवाहिक जीवन परेशानियों से गुजरा। विद्या का पहला विवाह 1968 में वेंकटश्वरन अय्यर से हुआ था। इस दौरान उन्होंने एक बेटी जाह्नवी को गोद लिया। 1996 में अय्यर के निधन के बाद उन्होंने जून 2001 में ऑस्ट्रेलिया के डॉक्टर नेताजी भीमराव सालुंखे के साथ विवाह किया था। 2009 में उन्होंने सालुंखे पर शारीरिक और मानसिक प्रताड़ना का दोषी ठहराया था। इसके बाद साल 2011 में दोनों को तलाक मिल गया था। कोर्ट ने सालुंखे को रखरखाव के लिए प्रति माह 10,000 रुपये वेतन के रूप में देने का आदेश दिया था।

प्रमुख फिल्में
--------------

| वर्ष | फ़िल्म | चरित्र | टिप्पणी |
| --- | --- | --- | --- |
| 1984 | कैदी | सीता |  |
| 1979 | मीरा | कृष्णा राठोड |  |
| 1978 | तुम्हारे लिये | गौरी |  |
| 1977 | मुक्ति | सीमा कैलाश शर्मा |  |
| 1977 | जीवन मुक्त |  |  |
|

नामांकन और पुरस्कार
-------------------

सन्दर्भ
-------

बाहरी कड़ियाँ
-------------